Visitar el Barri Cabanyal de València\nLa història valenciana va unida a la d’aquest barri marítim. El Cabanyal-Canyamelar va arribar a ser un municipi independent en el segle XIX, davall el nom de Poble Nou del Mar. Encara hui és un barri de pescadors, protagonista de les estampes més costumistes, on la vida té un altre ritme.\nEl seu valor arquitectònic és incommensurable. Al Cabanyal hi ha barraques, casetes de pescadors, fatxades de taulellets, edificis de colors i estructures modernistes. Des de la Llotja de Pescadors al Mercat del Grau; passant per les vivendes del carrer de Sant Pere, La Reina o Escalant; i inclús la zona del Progrés i Amparo Guillem. La particular planta dels seus edificis i la disposició del seu urbanisme (els carrerons són quasi un laberint) també són responsables d'un clima social i un estil de vida molt autèntic, quasi extingit en les grans metròpolis.\nEn els últims temps, a més, un sentiment distint s'estén pels seus carrers. Les noves generacions han tornat la mirada cap a la zona de la platja, no sols per a comprendre el seu valor, sinó per a enriquir-ho a través de propostes culturals. Com ha passat amb altres barris al voltant del món, el sentiment bohemi ha impulsat un renaixement. La zona ja compta amb una xarxa que implica a col·lectius d'art i companyies de teatre amb nombrosos projectes en marxa. Bons exemples són la reobertura del Teatre El Musical (TEM) i el festival Cabanyal Íntim, cita primaveral amb obres en xicotet format, que situen l'escenari en les cases d'interés històric.\nA propòsit de la gastronomia, també arriba una nova onada de cuiners amb gran respecte pel producte del mar. Prop de la platja sempre s'ha pogut disfrutar de bons arrossos a Casa Carmela i de les millors tapes de celler a Casa Montaña. Però hi ha propostes recents igualment serioses, com la vermuteria Anyora o la braseria Fumiferro. Si la idea és fer-se unes canyes, el millor és acompanyar-les amb les truites de La Peseta o els bocates gegants de La Pascuala i La Paca. Després es pot passar la resta de la vesprada, i inclús la nit, a La Fábrica de Hielo, un espai multidisciplinari on a vegades també s'instal·len food trucks.


COL·LECTIU D'ANTIARTISTES: LLIÇONS DE FUTBOL. PETITA FILOSOFIA APLICADA A LA VIDA (2)\nPublicado por Col·lectiu d'antiartistes en 19:13\nÒscar Roig i Carrera 9 de maig de 2010, a les 20:28\nSí, i al final una vida segurament té tan poc sentit com una Lliga, però si almenys, més que guanyar o perdre, hem jugat tan bé i bonic com hem pogut...\nÒscar Roig i Carrera 10 de maig de 2010, a les 0:09\n...i m'havia deixat: hem fet tot el que hem pogut, ens hi hem esforçat... Ai, que m'està entrant la mandra còsmica i metafísica...\nBé, de moment,eurochampions de bàsquet!\nClidice 10 de maig de 2010, a les 10:55\nEn Pep és una rara avis tu ho has dit, tot i que no és gaire difícil destacar en el món del futbol si tens un parell de neurones connectades. És un descans sentir-lo parlar, guanyin o perdin. I, per una vegada, sembla que els bons no perdin a la vida, tan si guanyen com si perden :)\nLupe 10 de maig de 2010, a les 22:30\nEn el món del futbol, s'agraeix sentir parlar a algú amb una mica de seny. Encara que continuï sent futbol.\nEls dies decisius, per a mi, són cada dia, a cada instant, cada decissió que es pren, pot fer tombar la balança cap a un costat o un altre, fins el moment definitiu.


Cau de Llunes: Visita de Benet XVI a Barcelona. Per una vertadera nació lliure i laica!\nVisita de Benet XVI a Barcelona. Per una vertadera nació lliure i laica!\nA pocs dies de la visita del màxim responsable de l’Església Catòlica, el senyor Ratzinger, s’han publicat les xifres econòmiques relacionades amb aquest viatge. Així, hem sabut que en un estat democràtic i suposadament laic es destinaran uns 14 milions d’euros en seguretat, neteja i informació d’aquests actes. Això, sumat a les aportacions directes que rep l’Església catòlica d’uns 241 milions d’euros i altres activitats subvencionades pel govern català i espanyol (com per exemple les aportacions a les escoles concertades) ens duen a la protesta, a dir prou a l’ajut econòmic a un estament com l’eclesiàstic.\nProu privilegis per a una jerarquia que ens discrimina per defecte, anul·lant les llibertats de les dones que tant ens està costant aconseguir, que no ens deixa prendre decisions sobre el nostre cos, que persegueix a les que s’hi revolten.\nProu finançament per a una educació restrictiva, per una visió del món limitadora, per una escola que educa a les futures generacions en la tradició catòlica, fora de lloc en un estat suposadament laic.\nProu al suport a unes creences que no ens deixen escollir les nostres opcions sexuals, que donen suport i fomenten la heterosexualitat com la única opció sexual vàlida, així com la monogàmia depenent, que no ens deixen estimar com i a qui vulguem en llibertat.\nProu al suport a una religió i als seus representants que fomenten les opressions del patriarcat, que contribueixen al retrocés de les llibertats de les persones, que no actuen contra casos com als que hem assistit d’abusos a infants i adolescents per part de membres de la seva pròpia jerarquia.\nPer aquests i molt altres motius, des de Cau de Llunes (AFRT) exigim que s’acabi amb aquests privilegis, que els fons públics d’un estat suposadament laic no es destinin a una jerarquia retrògrada, una institució discriminatòria que anul·la totes les llibertats, que és homòfoba i , sobretot, misògina. Prou al finançament públic de l’estament catòlic i de totes les seves activitats!Per una vertadera nació laica on tinguem el dret de decidir!\nPublicat per Cau de Llunes a 13:26


TEO LOZANO EXPLICA LA SEVA EXPERIÈNCIA A LA SEU – Pirineus TV\nTEO LOZANO EXPLICA LA SEVA EXPERIÈNCIA A LA SEU\nL’Ateneu de l’Alt Urgell s’ha omplert de gom a gom aquest dijous al vespre per escoltar l’experiència de Teo Lozano, l’avi nonagenari que escala i puja muntanyes. Lozano, fill de Jaén però resident al Berguedà des de la seva joventut, va començar a escalar als 90 anys, quan el seu nét el va animar a acompanyar-lo al Pedraforca.\nDes d’aquella primera ascensió al Pedraforca, Lozano no ha parat de pujar i escalar cims, des de Montserrat fins al sostre de Catalunya, la Pica d’Estats. Un fet que l’ha dut a ser conegut arreu del país.\nLozano farà els 97 anys d’aquí poques setmanes, però assegura que encara se sent amb forces per seguir pujant muntanyes.\nParlen al vídeo: TEO LOZANO, ESCALADOR I ALPINISTA


Després de 10 llargs anys des del seu primer i únic àlbum, recorrent festivals, ciutats i escenaris, THE BIG JAMBOREE s'ha decidit a editar un segon disc. No és habitual que una banda amb tant bagatge trigui més d'una dècada en treure un altre àlbum al mercat, però sembla ser que l'espera haurà valgut la pena i, per fi, podrem tenir a les nostres mans un disc a l'altura del directe del grup .\nThe Big Jamboree va néixer fa més de 20 anys sota el nom de 'Chevy & The Hot Wheels'. Amb la progressiva ampliació del grup fins arribar a ser un octet, la formació va passar a prendre el nom de 'Big Frank Jamboree', reduint al nom actual a mitjans dels 90.\nDesprés del seu primer disc, "New times, Old stuff", editat el 2001, la banda s'ha mantingut en actiu, defensant en directe els seus temes propis, així com les versions dels seus músics de referència: Louis Prima, Joe Turner, Louis Jordan , Roy Brown o Wynonie Harris, entre altres. La seva marxa els ha portat a funcionar com a banda d'acompanyament de músics de la talla de Lloyd Price, Barrence Whitfield, Dale Hawkins o Roddy Jackson, sense comptar la innombrable quantitat d'artistes als quals els seus membres han acompanyat, i el bon catàleg de bandes de les que han format part. Com el seu nom indica, The Big Jamboree és una banda de directe, però finalment ha estat possible que els nou músics que actualment la formen es reunissin en estudi per plasmar la feina feta en els escenaris.\nAmb aquest àlbum, la banda pretén transmetre l'energia dels seus directes, sense oblidar la concepció mateixa d'un àlbum d'estudi. El disc ofereix un bon nombre de composicions originals de la banda, que es passegen pel swing i el boogie de finals dels anys 40, el rhythm & blues dels primers 50 i el black rock'n'roll de la segona meitat de aquesta dècada. Els temes propis s'acompanyen d'originals versions de clàssics del seu repertori, com Night Train o Cadillac Baby, així com un sincer homenatge als seus músics fetitxe, com ara Ray Charles, Bobby Bland, Nat King Cole o Johnny Otis.\nEl disc, autoproduït i editat per la banda, va ser presentat oficialment dins de la Novena edició del Fetival de Blues de Barcelona (www.festivalbluesbarcelona.com) en una sala d'ambient immillorable: la sala Luz de Gas.\nDiscogràfica: Big Jamboree Records\nDisponibilitat: Online (Omple el formulari i te l'enviem)


Club Vòlei Papis: de setembre 2017\nS'acaba l'estiu (Dissabte 02/09/2017)\nCom cada any, el curset d'adults del Club Vòlei Platja Arenys fa una trobada de comiat de l'estiu per tal d'aconseguir la llicència pròpia. I també, com cada any, aquesta trobada està farcida de membres del Club Vòlei Papis.\nEl que es tracta és de jugar a vòlei, de fer una gimcana, d'obtenir un magnífic trofeu artesanal, de dinar amb companyia... En definitiva, de passar-ho molt bé.\nSopar Final de temporada (Dissabte 01/07/2017)\nEl sopar final de temporada va tenir lloc el dissabte 1 de juliol. Havent sopat hi va haver la segona edició del Talent Show. En aquesta ocasió hi van participar un grup de Dilluns, un grup de Dimecres i un grup de Dilluncres i, enguany, el vencedor segons la votació del jurat del concurs va ser el grup de Dilluns, que va succeir en el tron a l'equip de Dimecres, guanyador de la primera edició. Per acabar la festa hi va haver refrigeri artesanal i ballaruca.\nFase final de l'Ametlla (Diumenge 18/06/2017). Dilluncres Campions de Plata\nLa fase final de l'Ametlla va comptar amb dos equips competint en el grup d'or (Dilluns i Dimecres), i dos equips competint en el grup plata (Dilluncres i Canelluns).\nDilluns va seguir la seva tònica de fer-ho molt pitjor a l'Ametlla que a la lliga regular. Per la seva banda, Dimecres va tenir una molt bona actuació, quedant en sisena posició i posant molts problemes al qui al final es proclamaria campió, Can Caralleu.\nPel que fa el grup plata, Canelluns va tenir moltes baixes per motius varis, i tot i així va tenir una bona actuació. Però, cal fer esment a Dilluncres, que es va proclamar campió del grup plata tot guanyant a Pansios a la gran final.\nCal destacar que el MVP de plata va ser el nostre jugador Jordi Soler.\nPresentació del club temporada 2016-2017 (Diumenge 19/02/2017)\nLa presentació del Club Vòlei Papis per a la temporada 2016-2017 va ser el diumenge 19 de febrer. La gran novetat va ser la presentació de les noves samarretes.\nPublicat per Club Vòlei Papis a 17:51 Cap comentari:


Director d'Innovació joan.bigorra@isglobal.org\nJoan Bigorra és doctor en Medicina per la Universitat Autònoma de Barcelona (UAB); llicenciat en Dret por la UNED; especialista en Farmacologia Clínica (MIR, Hospital Clínic i Provincial de Barcelona); Diplomat en Bioestadística (UAB) i en Economia de la Salut (Universitat de Tromso, Noruega). Màster en Biomedicina, Biotecnologia i Dret de la Unió Europea (UNED); PDD per IESE i formació de postgrau en Direcció General, Marketing i Finances por la Harvard Business School (Boston, EEUU).\nDirector d'Innovació de l'Hospital Clínic de Barcelona des de gener de 2009; anteriorment, va ocupar el càrrec de Director de la Fundació Clínic per a la Recerca Biomèdica de 2006 a 2008, Director General de Novartis Farmacèutica, i Director Mèdic i d'R+D de Bayer, Boehringuer Ingelheim i Sandoz Pharma. Autor de més de seixanta publicacions i capítols de llibre sobre innovació, recerca de resultats de salut i gestió de l'R+D+i.\nÉs professor associat en el Departament de Cièncias Experimentals i de la Salut, Universitat Pompeu Fabra i Director Científic del màster en Lideratge i Gestió de la Ciència (UB, UAB, UPF) IDEC.\nPonents Rafa Vilasanjuan, Jose Muñoz y Joan Bigorra (ISGlobal) Anàlisi i Desenvolupament Global


La Lliga contra el Càncer, col.labora amb la difusió del taller d'’estimulació cognitiva | Lliga Contra el Càncer | Comarques de Tarragona i Terres de l'Ebre\nLa Lliga contra el Càncer, col.labora amb la difusió del taller d'’estimulació cognitiva\nLa Lliga contra el Càncer, col·labora amb la difusió del taller d'estimulació cognitiva, que organitza la Fundació Rosa María Vivar.\n• Tens aquests efectes DESPRÉS de la quimioteràpia?\nTens problemes per concentrar-te, tens sensació de boirina mental, necessites més\ntemps per fer tasques que eren habituals per a tu, oblides noms o cites, et costa trobar\nla paraula adequada, tens dificultat per aprendre coses noves, et costa tenir una conversa\nfluida, t'és difícil fer vàries tasques al mateix temps... és possible que estiguis patint els\nefectes del fenomen anomenat quimiocervell.\n• Què és l'efecte QUIMIOCERVELL?\nEl quimiocervell és l'alteració cognitiva causada pel tractament oncològic. Les alteracions\nen el funcionament cognitiu poden impactar en la qualitat de vida dels pacients de forma\nsignificativa a nivell social, laboral i personal.\n• Quin és el TRACTAMENT recomanat pel quimiocervell?\nSeguir determinades recomanacions poden millorar la simptomatologia del\nquimiocervell. Algunes son dur a terme uns hàbits de vida saludable (activitat física,\nnutrició, descans...) i mantenir la ment activa gràcies a l'estimulació cognitiva.\n• Com et pot ajudar el nostre TALLER D'ESTIMULACIÓ COGNITIVA on-line?\nEl taller on-line està conduit per una neuropsicòloga experta i consisteix en un\nentrenament cognitiu de les diferents funcions (memòria, atenció, concentració,\nplanificació, etc.). Es realitzen una sèrie d'exercicis aplicant tècniques i estratègies\nconcretes per optimitzar els recursos cognitius existents i minimitzar les dificultats, amb\nl'objectiu de millorar la qualitat de vida.\n• Quin és el CALENDARI de sessions?\nEl taller consisteix en 16 sessions on-line dirigides per la professional especialitzada. Els\ndilluns i dijous de 16 a 17'30 h a partir del dia 25 d'octubre de 2021.\n• Quin és el PREU del taller?\nEl taller té un preu total de 70 euros. És un preu simbòlic i solidari per a totes aquelles\ndones que estan patint l'efecte quimiocervell després del tractament de quimioteràpia.\n• Com et pots INSCRIURE al taller?\nEnvia'ns un correu electrònic a info@frosamariavivar.org amb les teves dades de\ncontacte i el tema "Taller quimiocervell". Ens posarem en contacte amb tu per informarte i tramitar la inscripció.\nACTIVA'T I TORNA A SER TU MATEIXA!\nRecupera les teves funcions cognitives després de la quimioteràpia


saragatona: de gener 2017\nbarcelones i algunes coses més\nVag saber, llegint el diari del diumenge, que aquest any en fa cinquanta que va morir Carles Soldevila. Ho explicava el meu veí Joan de Sagarra, que se n'havia assabentat a través d'un “esplèndid article” de Francesc Canosa al diari “Ara”. Sagarra, com altres vegades amb altres personatges, acaba proposant un homenatge institucional a Soldevila en què es palesin els seus mèrits, sovint menystinguts o oblidats, com passa amb tothom segons la distància temporal, les modes o els homenatjadors de torn. Estic completament d'acord amb la idea de Sagarra, m'agrada Soldevila i tots els recordatoris de la gent que m'agrada em semblen molt bé. Dit això, si he de triar, per què no poden ser dues coses? Entre discursos, institucionals o no, i obres, em quedo amb les obres. Entenc que des del lloc on es trobi, Soldevila se sentiria content, potser afalagat, amb un reconeixement públic amb parlaments diversos i condecoracions pòstumes, però no dubto que el seu somriure seria més càlid i durador si veiés que la gent el torna a llegir. En definitiva, menys paraules i més obres, o, si es vol, que parlin les seues paraules.\nDe moment, l'article de Sagarra m'ha estimulat a repassar un llibre seu brevíssim, firmat amb el pseudònim que feia servir a vegades: Myself. L'obra, publicada l'any 1929, el de la segona Exposició, va ser reeditada el 2007 amb pròleg de Xavier Trias i desconec si encara es troba a les llibreries, ho dubto. Es titula L'art d'ensenyar Barcelona i crec que ja n'he esmentat algun cop. Soldevila -Myself- rep una família alemanya (pare, mare i filla) i els passeja unes poques jornades per la ciutat. No es tracta d'un recorregut exhaustiu, cansat, detallat, sinó una passejada en què tant com els indrets visitats (també van a Montserrat) destaquen les presentacions i les opinions sobre els llocs. En anar llegint, és inevitable comparar aquella Barcelona amb l'actual i imaginar la ironia del text, els llocs triats i i el tractament en general de la ciutat amb el joc que li donaria actualment.\nCopio dos fragments breus. El primer, una proposta general per als turistes -i els cicerones- sobre l'enfocament de les visites (ai, que cada dia els carrers cèntrics se semblen més i les diferències es troben en museus i catedrals, a més de les perifèries); el segon, molt retallat, mostra l'animadversió (no trobo ara el mot adequat) dels noucentistes -incloc Pla- davant del modernisme que, sens dubte, ara és un dels reclams turístics més celebrats i més estimulants de la ciutat; què seria Barcelona sense el Modernisme?\nSempre m'ha semblat una cosa absurda, sols tolerable als especialistes o als enderiats, d'arribar a una ciutat i sense haver-ne entrevist el conjunt, anar a tancar-se a un museu o visitar un claustre romànic. Les ciutats europees totes són prou semblants, però encara són més semblants llurs museus i llurs catedrals. I les mateixes diferències que separen uns museus i unes catedrals d'uns altres museus i d'unes altres catedrals, és al carrer, a les botigues, en els rostres de la gent on solen tenir una explicació més palesa, més eloqüent. Primer la ciutat viva, sense classificar, sense retolar; primer la gent que passa, que parla, que gesticula, la corrua dels vehicles, la terrassa dels cafès, el paisatge...\n... haureu d'explicar que Barcelona ha tingut la desgràcia de fer bona part del seu Eixample a compàs de l'anomenat “modernisme”. A darreries del segle XIX, va abandonar les discretes normes del neoclassicisme que havien produït el palau Marianao i el palau Planàs i la casa dita de El Cano, etc., per embolicar-se a crear una arquitectura original, sense precedents... i sovint sense solta. Això, ben dit, sense gens de pedanteria, sens cap ombra de menyspreu per les generacions anteriors... Talment com qui deplora una desgràcia de família.\nMyself (Carles Soldevila): L'art d'ensenyar Barcelona (1929)\nPublicat per miquel a 12:40 a. m. 8 comentaris\nEtiquetes de comentaris: a, Carles Soldevila, celebracions, Joan de Sagarra, L'art d'ensenyar Barcelona, literatura, turisme\nÉs curiós, és instructiu, és divertit, fins i tot pot ser engrescador llegir els filòsofs, vull dir els qui han estat catalogats com a tals i s'esmenten a les classes de filosofia dels diversos ensenyaments; però sovint trobo (bé, ara tothom sap que llegeixo poc) una filosofia menys obsoleta, menys arqueològica, ens els anomenats escriptors de ficció: els novel·listes, els poetes, els dramaturgs (aquests no tant)... Potser he manifestat aquesta opinió de forma precipitada, però un grau més intens de reflexió em convertiria en un filòsof, cosa que, francament (odio els qui diuen francament o crosses semblants cada dos per tres), és una idea absolutament allunyada dels meus desitjos, i de les meues capacitats.\nEtiquetes de comentaris: filosofia, literatura, vida\nja a la segona quinzena de l'any\nNo es pot fer una truita sense trencar els ous.\nEl primer que farem serà matar tots els advocats.\nShakespeare: Enric VI\nTrump és Berluscuni passat per Marlboro\nNomés estic segur de la correcta textualitat de la primera cita i en el cas de la tercera, accepto que la frase fora de context pot resultar equívoca, però en l'època de Shakespeare els advocats ja feia segles que tenien tal poder que el fet que després el dramaturg dissimulés no treu consistència al seu desig primigeni expressat per un secundari.\nEl 17 em va passar totalment desapercebut, cosa que em va produir una sensació de culpabilitat per haver oblidat que era el dia del patró del poble, que pràcticament totes les olives ja són als molins -no sé si la collita ha estat bona o no tant- i que els animals ja han estat beneïts, i fins l'any que ve. Com a penitència m'autoimposo rememorar lentament, resumides i en desordre, imatges segurament falses de les festes majors d'anys ja molt llunyans.\nEm va semblar totalment demencial la insistència del fiscal a voler esbrinar què vol dir que per fer una truita cal trencar els ous. Tantes preguntes, tanta pèrdua de temps que es podia estalviar consultant simplement Google o, si és més partidari del paper, repassant les pàgines d'un diccionari de locucions i frases fetes, com el de Martí & Raspall. Per mi que hi havia un punt de mala intenció, si no d'inanitat intel·lectual. I el pobre noi assegurant que a Catalunya ho sap tothom això. Esclar que sembla que a la majoria d'advocats, fins i tot del país, perquè entenguin català cal pagar-los.\nEscolto fragments de les declaracions d'Isabel-Clara Simó, darrer Premi d'Honor de les Lletres Catalanes. Que el motiu recurrent, o això sembla a la televisió, sigui que per fi se sent valorada... sense comentaris.\nNo he tingut forces per acabar de sentir el curtíssim discurs d'investidura del nou president dels Estats Units d'Amèrica. Si hagués estat un alumne meu en una classe d'expressió oral, li hagués dit que es tornés a preparar l'exposició; esclar q ue la repercussió de les paraules dels meus alumnes i les meues eren molt limitades. Podem fer broma, però cal recordar que els americans marquen tendència. Tremolaria si no fos que sé que tot el que puja baixa, la qüestió és el temps i el tempo.\nFa fred. A Barcelona un fred suportable, potser per això els turistes, que deuen venir d'un clima més inhòspit, pugen i baixen pels carrers precedits pel soroll de les rodes d'aquestes maletes tan còmodes i lleugeres i tan indiscretes i amenaçadores. Ahir em van mullar unes gotes tan fines de pluja que per un moment vaig pensar que les somiava; a penes un sospir i estranyament càlides; de seguida vaig saber que no es convertirien en neu. Avui la pluja ha estat més com cal. Sí que el dia s'allarga, però l'hivern és encara ben viu, amb capvespres sense cap interès. Ahir vaig mirar una pel·lícula ambientada a la Provença on ningú no parlava provençal i on tenies la certesa que allà sempre és primavera -tot un món de promeses-, una primavera mig estiu mig començament de tardor. Avui Whiplash -quina meravella!- m'ha semblat molt més com cal: l'hivern sempre present i, potser, l'esperança de primavera.\nEtiquetes de comentaris: etc., hivern, Isabel-Clara Simó, política, sant Antoni, Trump\nEntre la realitat i la psicodèlia\nLa llum del primer dia de l'any m'agafa ja tard -cap novetat- i li giro l'esquena per concentrar-me en la pantalla del televisor. Dudamel aparenta, i és una apreciació personal, més anys dels 35 que té. El trobo excessivament contingut, no com quan dirigeix els seus nois i noies veneçolans, però a mesura que passen els strauss es va deixant anar, fins a l'apoteosi final (complicitat amb Grouxo Marx -o és Harpo?- inclosa) de la Marxa Radetzky. El Concert d'Any Nou és un estrany oasi d'intemporalitat en aquest món nostre que canvia tan ràpidament i que a mi, coses de l'edat, em sembla d'una foscor in crescendo malgrat els estímuls llumninosos creixents i variats (?) que ofereix. Trobo que un vals perfecte per glossar les paradoxes del moment i del futur immediat és el que se sol anomenar Vals de l'aniversari, o, amb més propietat, Onades del Danubi, d'Ion Ivanovici: exultant i d'una tristor que penetra. No sé si l'han interpretat mai al concert de Viena.\nI el temps avança i no és qüestió avui de detallar cada dia que passa. Basta dir que els Reis ens agafaren a la J. i a mi en baixa forma física. Ella ha afegit -parlo encara en present- al seu canell trencat una grip important; jo, una febrícula estable potser per simpatia. Ella mira la cavalcada dels de Barcelona per la tele; jo, en directe, que és la manera de viure-la més i veure-la menys. L'endemà, els regals són escassos, de moment. Abans d'hora ja em van portar la Gramàtica. Curiós país, on una gramàtica figura entre els llibres més venuts durant setmanes. Les biblioteques particulars estan plenes de llibres a penes fullejats, però acariciats amb desig, mirats amb ulls brillants, potser febrosos.\nNo sé si em regalaré el darrer disc de Sisa. Llegeixo una entrevista seua d'on, per acabar aquest resum d'inici de temporada (per cert, a qui se li va acudir començar l'any amb el fred en lloc d'esperar la primavera, com feien els romans), diré que comparteixo més les seus paraules, el seu pensament -no crec que calgui justificacions ni matisos, que porto pressa- que no molts altres del aquest any sí.\nEntrevista a “El País”.\nPublicat per miquel a 12:59 a. m. 9 comentaris\nEtiquetes de comentaris: any 2017, Any nou, futur, Gramàtica Catalana IEC, Gustavo Dudamel, Ion Ivanovici, Jaume Sisa, política, present, societat, Vals


Fundae: mesures excepcionals per fer front a la COVID-19 | Trentia\nLa situació d’emergència de salut pública ocasionada per la COVID-19 ha constituït una crisi sanitària sense precedents i d’enorme magnitud tant per l’elevat nombre de ciutadans afectats com per l’enorme impacte econòmic.\nA causa d’aquesta situació, la Fundació Estatal per a la Formació en l’Ocupació (FUNDAE), ha establert unes mesures extraordinàries per pal·liar els efectes de la crisi i donar resposta a les necessitats de les organitzacions:\nLes empreses beneficiàries del crèdit de formació han de mantenir al menys la plantilla mitjana dels últims 6 mesos anteriors a la declaració de l’estat d’alarma. A aquests efectes, es computaran com a plantilla les persones treballadores que hagin estat afectades per expedients temporals de regulació d’ocupació (ERTE).\nUtilització d’aula virtual com a formació presencial:\nPer tal de facilitar la impartició de les accions formatives en modalitat presencial, es podrà impartir en la seva totalitat mitjançant «aula virtual», considerant-se en tot cas com a formació presencial.\nLa impartició de la formació mitjançant aula virtual s’ha d’estructurar i organitzar de manera que es garanteixi en tot moment que hi hagi connectivitat sincronitzada entre les persones formadores i l’alumnat participant, així com bidireccionalitat en les comunicacions.\nQuan la formació presencial es desenvolupi mitjançant aula virtual, aquesta ha de tenir un registre de connexions generat per l’aplicació de l’aula virtual en què s’identifiquin les persones participants en l’aula, així com les seves dates i temps de connexió, i comptar amb un mecanisme que possibiliti la connexió durant el temps de celebració de l’aula per part dels òrgans de control.\nExecució de la Formació:\nLa impartició de les accions o grups formatius que s’haguessin suspès a causa de la declaració de l’Estat d’Alarma, podran reprendre. Un cop cessada la vigència de la mateixa han de comunicar, en el termini màxim de dos mesos des de la finalització de l’estat d’alarma, les noves dates, calendari i horari d’impartició de les accions formatives suspeses.\nLes accions o grups formatius suspesos, iniciats amb anterioritat a l’estat d’alarma, la modalitat d’impartició fos la modalitat presencial, podran continuar executant-se en la modalitat comunicada, tenint en compte que es podrà utilitzar l’aula virtual.\nEs podrà canviar a la modalitat de teleformació la impartició de les accions o grups formatius no iniciats pendents d’execució a l’entrada en vigor d’aquesta resolució, que s’iniciïn durant l’estat d’alarma o un cop finalitzat el mateix, la modalitat fos presencial, així com la part presencial de la modalitat mixta, mantenint-se el cost de la lliçó de la modalitat inicial de l’acció formativa.\nComunicació d’inici de la Formació:\nLes comunicacions d’inici de la formació i la informació relativa a cada acció formativa i grup formatiu, podran realitzar fins dos dies abans de la data de començament de cada grup.\nLa cancel·lació o la modificació de les dades d’una acció o grup formatiu que suposi un canvi d’horari, data d’execució o de localitat, s’ha de comunicar en tot cas, amb un dia d’antelació al de la data prevista per al seu començament.\nLa manca de comunicació en els terminis esmentats en els apartats anteriors implicarà que el corresponent grup de formació es consideri «no realitzat» a l’efecte d’aplicar la bonificació en les cotitzacions socials, llevat que la falta de comunicació en termini es degui a causes imprevisibles, degudament justificades i comunicades en el moment en què es produeixin.\nAquestes mesures extraordinàries a causa de la crisi del Coronavirus afavoreixen el poder dur a terme les formacions pendents dels nostres empleats en aquesta modalitat d'”aula virtual”, amb el benefici de computar com si fos presencial. A més de poder reprendre les formacions presencials que s’havien aturat per aquesta situació, i poder-les realitzar en aquesta modalitat també.\nAra més que mai hem de capacitar als nostres empleats amb les millors eines i coneixements perquè puguin adaptar-se en aquest entorn canviant i desafiant.\nDes de Trentia comptem amb la solució apropiada perquè puguis continuar amb la formació, tant per donar-li continuïtat a ofertes formatives presencials ja iniciades, i canviar-les a aula virtual amb el nostre model VirtualClass, com si necessites rebre noves accions per teleformació, ja que complim amb tots els requisits que exigeix Fundae.


Aquest nou contracte permetrà reduir el temps de resposta de resolució del volum d’incidències de manteniment existents i les que es produeixin a voreres i calçades de les vies públiques.\nÉs, així, un instrument de gestió bàsic en l’estratègia de posar a punt la ciutat durant els propers mesos, tot garantint uns nivells de manteniment adequats per a tots els barris de la ciutat.\nA aquests recursos per al manteniment de ferms i voreres se sumarà un pla d’inversions per a la millora dels ferms a diferents zones de la ciutat. Aquest pla compta amb 2,2 milions d’euros i deferents actuacions, que es començaran a executar en els propers mesos.\nTags: ajuntament, espai públic, ferms, urbanisme, vorera


Les entitats socials han convocat una manifestació de rebuig el proper 14 de juny a la plaça Urquinaona\n2 min. Barcelona 09/06/2016 19:28\n651x366 Una vintena de persones s'encadenen davant del CIE perquè no es reobri / CÈLIA ATSET Una vintena de persones s'encadenen davant del CIE perquè no es reobri / CÈLIA ATSET\nEl Centre d'Internament d'Estrangers de la Zona Franca (CIE) tornarà a obrir durant la segona quinzena de juny, segons han confirmat al diari ARA fonts properes a la gestió de l'equipament, que havia tancat durant uns mesos per obres. El Parlament va aprovar una resolució per instar l'Estat que tanqués definitivament les instal·lacions, i l'Ajuntament de Barcelona també va emetre un pronunciament institucional en el mateix sentit. Per això, les entitats socials han convocat una manifestació de rebuig per al proper dimarts 14 de juny a la plaça d'Urquinaona de Barcelona.\nL'advocat i membre de la plataforma Tanquem els CIE, Andrés Garcia Berrio, espera que la mobilització sigui "massiva" i recorda que la majoria de la ciutadania catalana i de les institucions "està en contra de les instal·lacions". També ha criticat que la reobertura es produeixi en "plena campanya electoral" i amb el govern central en funcions, un fet que segons Garcia Berrio el "deslegitima" a l'hora de prendre aquesta decisió.\nEl CIE de la Zona Franca, que té capacitat per a més de 200 interns, va tancar el mes de novembre passat per obres de remodelació. Els treballs havien de servir, entre altres aspectes, per instal·lar-hi càmeres de seguretat en punts on fins ara no n'hi havia i perquè els interns poguessin disposar de banys a les estances.\nMés a prop de tancar el CIE de la Zona Franca\ncentre internament zona franca\nTorra and Sánchez agree to hold talks on a monthly basis


El tema conté 3 respostes, té 3 opinions, i s'ha actualitzat per última vegada el Helena (@desvanida) fa 2 anys, 3 mesos.\n5 juliol, 2019 a les 1:56 pm #14376\n19 juliol, 2019 a les 2:43 pm #14401\nJa he començat la lectura i estic gaudint des de la primera pàgina. M’ha sorprés gratament la tècnica que utilitza l’autor de barrejar relat amb els pensaments en primera persona del protagonista, pensaments molt concisos, passant d’una idea a una altra no se sap molt be com perquè no hi ha un ordre clar -evita inclús separ les frases amb signes de puntuació-, tal com es desenvolupa el pensament humà en moltes ocasions.\nM’ha trauen molt les lectures que, a més de contar una ficció, fa gests de complicitat amb la literatura, la història, les arts, la filosofia, la ciència…aquest llibre sembla ser un bon referent al respecte dins la cultura valenciana i en valencià. Respectant les distàncies, va ser un punt molt interessant en la meua lectura de “L’assassí que estimava els llibres” de Martí Domínguez


pis de 318m² en venda a Turó Park, Barcelona\npis de 6 dormitoris amb 42m² terrassa en venda a Turó Park, Barcelona\nPis amb 4 places d'aparcament en venda al barri del Turó Park, Barcelona.\nAccedim a el pis per un ampli rebedor que ens connecta amb l'àmplia zona de dia, molt lluminosa i amb sortida a una gran terrassa amb vistes clares. La zona de dia consta d'un gran saló-menjador, distribuït en diversos ambients, i una cuina que es comunica amb el propi menjador i amb el dormitori de servei amb el seu bany complet. Completem la zona de dia amb la zona d'aigües.\nLa zona de nit està composta per 5 dormitoris, inclòs el dormitori principal amb bany privat. Tots ells són exteriors i lluminosos. La zona de nit ofereix 3 banys complets.\nL'habitatge se situa en una prestigiosa finca de la zona del Turó Park, amb servei de consergeria. A més, inclou 4 places d'aparcament i 1 traster en finca.\nDormitori de servei amb un bany complet\nEl pis es troba a la zona del Turó Park, una zona tranquil·la per gaudir en família. A més, es troba molt a prop la zona comercial i diverses parades de transport públic.\nEn venda, Pis 2.650.000 €\nBarcelona ciutat, Turó Park\npis de 252m² en venda a Turó Park, Barcelona\nm2 edificats 252m²\npis de 174m² en venda a Turó Park, Barcelona\nm2 edificats 174m²\nEn venda, Pis 1.950.000 €\npis de 331m² en venda a Turó Park, Barcelona\nm2 edificats 331m²\npis de 307m² en venda a Turó Park, Barcelona\nm2 edificats 307m²\nEn venda, Àtic 1.450.000 €\nàtic de 177m² en venda a Turó Park, Barcelona\nEn venda, Pis 1.450.000 €\npis de 205m² en venda a Turó Park, Barcelona


La Comissió Acadèmica del Programa de Doctorat\nÚltima modificació: 20/04/2017 | Font: InfoCampus\nLa comissió acadèmica de cada programa de doctorat és la responsable de la seua definició, organització, qualitat i coordinació. També ho és del progrés de la investigació, de la formació de cada doctorand i doctoranda i de l’autorització per a la presentació de la seua tesi.\nOrganitzar, coordinar, definir i actualitzar el programa de doctorat, així com realitzar el seguiment del desenvolupament del programa de doctorat i responsabilitzar-se del seguiment i millora del sistema de garantia de qualitat que s’haja establit en el programa.\nVetlar pel correcte desenvolupament de les activitats formatives i d’investigació especificades en el programa de doctorat.\nProposar l’establiment de convenis amb altres universitats i/o institucions per al desenvolupament del programa.\nDefinir els criteris específics d’admissió i selecció de l’alumnat així com els complements de formació específics que han de cursar els doctorands i doctorandes d’acord amb les directrius de l’Escola de Doctorat.\nEfectuar la selecció i admissió d’estudiantat al programa.\nAutoritzar la realització d’estudis de doctorat a temps parcial, amb l’informe previ del director o directora de la tesi.\nAutoritzar la pròrroga primera i segona als doctorands i doctorandes que així ho sol·liciten, amb l’informe previ del director o directora de la tesi.\nAutoritzar les peticions de baixa temporal en el programa de doctorat per interès personal, amb l’informe previ del director o directora de la tesi.\nEstablir els requisits de presentació i documentació del pla d’investigació i resoldre les sol·licituds d’admissió del pla d’investigació presentades pels doctorands i doctorandes.\nAvaluar anualment el pla d’investigació i el document d’activitats del doctorand o doctoranda, juntament amb els informes del tutor o tutora i del director o directora de la tesi.\nAssignar i modificar, sempre que hi haja motius justificats, el tutor o tutora als doctorands i a les doctorandes.\nAssignar i modificar, sempre que hi haja motius justificats, el director o directora de tesi als doctorands i doctorandes.\nAutoritzar el dipòsit de tesis doctorals a la vista dels indicis de qualitat aportats pels doctorands i doctorandes.\nProposar els avaluadors o avaluadores externs de la tesi així com els membres dels tribunals de tesi.\nResoldre les sol·licituds d’autorització de cotutela de tesi, en els casos que corresponga.\nProposar un nou coordinador o coordinadora.\nResoldre tots els dubtes o controvèrsies que se susciten en relació al bon desenvolupament del programa, sense perjudici d’ulteriors actuacions, en cas de conflicte, de l’òrgan acadèmic responsable del programa de doctorat o de l’Escola de Doctorat.\nFixar els criteris de distribució del pressupost assignat al programa i realitzar la seua gestió.\nQualsevol altra funció que puga assignar-li el Comitè de Direcció de l’Escola.


El lema de la Manifestació\nPublicat per Alguaire Decideix a 3:58 Cap comentari:\nAlgunes fotos de la Manifestació 10J\nEls 2 puntals de la pancarta. Se'n van fer un fart !!!!\nUna part del grup d'Alguaire\nPublicat per Alguaire Decideix a 3:52 Cap comentari:\nManifestació a Barcelona 10 juliol\nArrel de la desastrosa sentència sobre l'Estatut, l'Òmnium Cultural, ha convocat una manifestació a Barcelona, pel proper dissabte 10 de juliol a les 6 de la tarda, sota el lema: SOM UNA NACIÓ. NOSALTRES DECIDIM.\nEstem intentant organitzar un autocar des d'Alguaire, per assistir-hi. Si hi esteu interessats, podeu contactar amb nosaltres a : alguairedecideix@gmail.com o trucant al 620 30 26 16.\nEl preu estimat és de 5 €.\nPublicat per Alguaire Decideix a 5:40 Cap comentari:\nReunió informativa sobre la Iniciativa Popular sobre la Independència\nEls companys de l'Ateneu Popular Plana d'Urgell, ens han informat que el proper dimecres 16 de juny a les 21h organitzen una reunió d’entitats i voluntaris de les comarques de Ponent a Mollerussa, per explicar el projecte d'Iniciativa Popular sobre la Independència que recentment ha estat admès a tràmit per la Mesa del Parlament.\nEl lloc serà a l’Ateneu Popular Plana d’Urgell (Ctra del Palau 11- Baixos) de Mollerussa\nEn la reunió hi participarà Uriel Bertran, que és un dels impulsors del projecte i s'aprofitarà per començar a organitzar tota la recollida de signatures a les comarques de Ponent.\nPublicat per Alguaire Decideix a 5:54 Cap comentari:\nRessò de la Manifestació 12J\nLa Plataforma Alguaire Decideix, també va estar representada a la Manifestació convocada per la Plataforma Pel Dret a Decidir, per aquest 12 de juny, a Barcelona sota el lema : L'Autodeterminació és democràcia.\nAdjuntem dos mitjans de comunicació que se n'han fet ressò.\nPublicat per Alguaire Decideix a 5:47 Cap comentari:\nEl Parlament camina cap al Referèndum\nLa mesa del Parlament ha admès a tràmit la Iniciativa Popular. Un pas endavant més...\nPublicat per Alguaire Decideix a 5:41 Cap comentari:\nConsulteu aquest enllaç\nEn referència a la manifestació del dia 12:\nPublicat per Alguaire Decideix a 5:14 Cap comentari:\nContacte : alguairedecideix@gmail.com


L’Estany de la Murtra entre Gavà i Viladecans | Què fem?\nruta: INICI » L’Estany de la Murtra entre Gavà i Viladecans\nweb: AMB - Estany de la Murtra\nGavà Baix Llobregat (el)\nL'estany de la Murtra està situat entre els municipis de Gavà i Viladecans. És l'estany més petit que es pot visitar de la xarxa d'espais naturals del Delta del Llobregat. Situat al sud, entre l'autovia de Castelldefels, la C-31, i al nord per l'estació depuradora d'aigües residuals. Ocupa una superfície d'unes 22 hectàrees i disposa d'un itinerari de 1.250 metres per on es pot passejar i fer observació d'aus. El seu accés és lliure i hi podeu arribar-hi en cotxe, a peu o en bicicleta.\nDes de 1992 està inclosa al PEIN (Pla d'Espais d'Interès Natural de Catalunya) dins dels Espais Naturals del Delta del Llobregat. L'any 2006 es va declarar zona ZEPA (Zona d'Especial Protecció per les Aus) dins la Xarxa Natura 2000.\nL'Estany de la Murtra entre Gavà i Viladecans. Diversitat biològica\nEn taronja perímetre de l'Estany\nEs una zona important pel la fauna, sobretot d'aus aquàtiques. L'estany és punt de parada de diverses aus en trobar-se enmig de la ruta migratòria entre el nord d'Europa i Àfrica. Algunes espècies hi nidifiquen com ara l'ànec collverd, la fotja, el morell cap-roig o el cabusset. També s'hi troben tortugues aquàtiques i moltes altres espècies, com peixos i invertebrats aquàtics.\nPel que fa a la vegetació destaca el canyís, la boga, àlbers, salzes, freixes i pollancres. I la recuperació del lliri groc. Una de les seves vores s'hi troba una pineda de pi pinyer i una zona de conreus situada a les antigues maresmes.\nDes de l'any 2011 s'ha fet un pla de recuperació de la zona. S'han retirat deixalles i s'han eliminat espècies invasores recuperant-ne les autòctones.\nDes dels municipis de Gavà i Viladecans s'ha treballat per la seva recuperació i per potenciar-ne el valor ecològic de l'espai. Encaminades en la millora de la biodiversitat i en la promoció de l'educació ambiental.\nHi trobareu tres zones amb pantalles per poder fer observació d'aus.\nL'espai forma part de les zones humides del Delta del Llobregat.\nEstany de la Murtra. Més informació\nConsulteu les activitat programades a la web d'AMB\nInformació de l'Ajuntament de Viladecans\nInformació Ajuntament de Gavà\ncategories: excursions amb nens ruta d'aigua SORTIR AMB NENS zones humides amb nens


El suport als ajuntaments gironins centra la sessió plenària de juny de la Diputació de Girona | NacióGirona\nper NacióGirona, Girona | 17 de juny de 2020 a les 09:12 |\nEl ple de la Diputació de Girona s'ha tornat a fer de forma telemàtica. | @diputaciogirona.\nAquest matí s’ha celebrat el ple ordinari de la Diputació de Girona corresponent al mes de juny. Un mes més, s’ha dut a terme mitjançant videoconferència i s’ha retransmès per via telemàtica. Amb la presència dels vint-i-set diputats i diputades de l’ens supramunicipal, la sessió d’avui s’ha iniciat amb un minut de silenci pel traspàs de Frederic Suñer i Casadevall, que va ser president de la corporació (1996-1999) i diputat provincial (1987-1996). A més de president de la Diputació de Girona, va ser alcalde de Palafrugell i també president de la Fundació Josep Pla.\nDurant la sessió plenària d’aquest matí s’han convalidat dos decrets d’aprovació d’expedients de crèdit extraordinaris del pressupost de despeses de l’Organisme Autònom de Salut Pública de la Diputació de Girona, Dipsalut, per a l’exercici 2020. Per un costat, un import de 290.515 € per a despeses en productes farmacèutics i material sanitari per a la prevenció de la COVID-19 i, per l’altre, 1.500.000 € per al programa "Benestar i comunitat".\n"Benestar i comunitat" és un programa de Dipsalut que té com a fita principal combatre la pobresa i reduir les desigualtats existents a les comarques gironines, factors determinants per a la salut de la ciutadania. L’expedient de crèdit convalidat avui està destinat a ajuntaments, consells comarcals, consorcis i organitzacions no lucratives (ONL) a fi de donar resposta a l’increment de població atesa pels serveis de suport arran de la crisi sanitària produïda per la COVID-19. I és que el nombre de persones sol·licitants d’ajudes a serveis socials o a altres serveis de suport s’ha incrementat notablement arran d’aquesta situació d’emergència.\nEl seu objectiu és donar suport a les actuacions enfocades a garantir les necessitats bàsiques de la població afectada per l’actual crisi socioeconòmica, tant des del punt de vista de la salut física com emocional. Les actuacions hauran d’estar emmarcades, concretament, en els àmbits de la cobertura de necessitats bàsiques, el suport educatiu, l’acompanyament emocional i l’orientació, el foment de l’accés a l’ocupació i la seva promoció i la inclusió de persones d’especial vulnerabilitat.\nEn la sessió plenària d’avui, a més, s’ha aprovat de forma unànime per tots els grups presents a la Diputació de Girona una moció segons la qual se sol·licitarà a l’Administració de l’Estat espanyol que s’apliqui un IVA reduït a les obres municipals durant els exercicis 2020 i 2021. L’objectiu d’aquesta petició és aportar més liquiditat als municipis gironins afectats per la pandèmia produïda per la COVID-19 i, anteriorment, pels temporals.\nAprovació de les bases de subvencions per a actuacions derivades del temporal Gloria\nA finals del passat mes de gener el temporal Gloria va produir afectacions remarcables a nombrosos municipis de la demarcació de Girona. La Diputació de Girona, igual que la resta d’administracions públiques supramunicipals, es va posar a disposició dels ens locals per tal de col·laborar econòmicament en la reparació i reconstrucció dels elements malmesos.\nAmb aquest objectiu la sessió plenària del passat mes de març va aprovar un expedient de crèdit extraordinari dins del qual es destinaven 2.000.000 € a socórrer els ajuntaments a fi de pal·liar les despeses ocasionades per aquesta circumstància meteorològica adversa.\nEn la sessió plenària d’avui s’han aprovat, per unanimitat, les bases específiques reguladores de les subvencions per finançar aquestes actuacions municipals motivades pel temporal Gloria, un cop tramitat el crèdit extraordinari. Aquests ajuts van destinats als ajuntaments i a les entitats municipals descentralitzades amb la finalitat de finançar les despeses municipals en béns corrents i serveis que hagi causat el temporal Gloria, entre el 20 de gener i el 31 d’octubre de 2020 i objecte de facturació fins al 15 de novembre, amb un import màxim de 50.000 € i mínim de 3.000 €.\nUn cop aprovades aquestes bases reguladores, l’Àrea d’Assistència i Cooperació als Municipis informarà tots els ajuntaments per tal que puguin preparar la documentació necessària per optar a aquestes ajudes al més aviat possible, abans de finalitzar l’any 2020.\nLa Diputació de Girona, des del primer moment, va oferir suport a les corporacions gironines afectades amb recursos tècnics i econòmics per iniciar els treballs de reconstrucció. Assistència i Cooperació als Municipis va centrar aquest suport en la recollida d'informació sobre l’abast dels danys provocats pel temporal i la seva valoració i es va coordinar amb la resta d'administracions afectades per oferir les màximes ajudes possibles.\nLínia de subvencions per a les escoles municipals de música, les escoles municipals de dansa i els conservatoris de música\nLa sessió plenària corresponent al mes de juny també ha aprovat, per unanimitat, les bases específiques reguladores d’una línia de subvencions del Servei de Cooperació Cultural de la Diputació de Girona que està relacionada directament amb la situació d’emergència provocada per la COVID-19.\nAquestes subvencions tenen com a destinataris els ajuntaments gironins titulars d’aquests centres i com a objecte les despeses corrents del seu funcionament, incloses les de personal. L’objectiu principal és aportar recursos als ajuntaments de la demarcació de Girona per satisfer despeses relacionades amb aquesta situació excepcional. El crèdit que s’hi ha assignat es distribuirà en funció del nombre d’alumnes matriculats de tots els centres autoritzats legalment. Per atendre aquestes despeses es disposa de 171.500,00 euros, import sobrant de la convocatòria de subvencions per a les escoles bressol, del curs 2018-2019.\nTambé per fer front a la COVID-19 s’ha aprovat, amb l’abstenció de la CUP, una línia d’ajudes que se centra en el finançament d’accions de suport als centres de màxima complexitat de les comarques gironines. Les subvencions estan adreçades als ajuntaments del territori que disposin d’aquests centres als seus municipis per finançar les despeses generades per l’adquisició de recursos per a l’ensenyament en línia, l’atenció psicopedagògica de l’alumnat amb risc d’exclusió social, la compra de dispositius digitals per al seguiment de la formació en línia i la contractació de dades o wifi per a l’alumnat en risc de quedar fora del sistema educatiu, entre d’altres, com a conseqüència de la crisi actual. La finalitat és que l’alumnat no es quedi al marge de l’educació, especialment en períodes de confinament i d’educació virtual.\nLa Diputació de Girona aposta fermament per les energies renovables i per la lluita contra el canvi climàtic. Amb aquesta finalitat, al llarg del ple que ha tingut lloc aquest matí s’han aprovat, per unanimitat, dos convenis i un annex del conveni amb tres ajuntaments del territori gironí per cofinançar diverses instal·lacions solars fotovoltaiques d’autoconsum.\nPer una banda, els dos convenis aprovats tenen com a finalitat la instal·lació de plaques solars per a autoconsum a dos municipis: Sant Julià del Llor i Bonmatí i Garrigàs. En el primer, la instal·lació es durà a terme a quatre edificis municipals i, en el segon, al local sociocultural. Per altra banda, l’annex del conveni amb l’Ajuntament de Celrà, signat el 18 de març passat, incorpora el manteniment preventiu i la garantia total de les instal·lacions que es portaran a terme amb el projecte d’instal·lació de plaques fotovoltaiques per a autoconsum a la piscina municipal i a la fàbrica Pagans d’aquest municipi.\nLes instal·lacions fotovoltaiques que s'instal·laran en aquests edificis municipals, juntament amb els sistemes de telegestió, permetran ajustar la producció d'energia renovable de la instal·lació amb la demanda dels edificis. Aquesta acció permetrà una reducció d'emissions de CO2 dels edificis municipals.\nAjudes per a la lluita contra la pobresa energètica\nEn el ple d’avui també s’han aprovat per unanimitat les bases reguladores d’una línia de subvencions del Servei d’Habitatge de la Diputació de Girona que té com a finalitat la lluita contra la pobresa energètica mitjançant subvencions per a inversions en electrodomèstics i altres aparells de les llars vulnerables relacionades amb el Programa d’Estalvi Energètic i Pobresa Energètica.\nAixí doncs, a través d’aquesta línia es dona la possibilitat de complementar actuacions a les llars amb col·lectius més vulnerables per tal d’incidir en la despesa energètica dels habitatges i disminuir l’import dels subministraments bàsics.\nLes ajudes, de concurrència competitiva i convocatòria pública, podran ser d’un import màxim de 10.000 € i un import mínim de 1.500 € per a cada ens local relacionat amb el programa, i se subvencionaran la compra d’electrodomèstics o aparells eficients energèticament, com per exemple calderes, neveres, sistemes de climatització, deshumidificadors o radiadors, entre d’altres.\nMoció per a la bandera del col·lectiu LGBTIQ+\nTots els grups polítics han donat el seu vot a favor a una moció presentada per la CUP amb l’objectiu que el proper 28 de juny, dia en què es commemora el Dia Internacional de l’Orgull LGBT, la Diputació de Girona mostri la seva voluntat de suport al col·lectiu LGBTIQ+ mostrant la bandera de l’arc de Sant Martí en un lloc representatiu de la seu de l’ens supramunicipal, així com fent públic un comunicat institucional consensuat per tots els grups polítics de rebuig a la sentència del Tribunal Suprem que limita l’exposició de banderes LGBTIQ+.\nPolítica, pobresa energètica, bandera LGBTI+, energies renovables, Benestar i comunitat, suport, Ple de la Diputació de Girona, escoles municipals de música, dansa


Toni Largo: «Desperdicis Clínics érem i som irreverents i impresentables» | Enderrock.cat\nMarc Ferrer | 09/05/2019 a les 12:20h\nArxivat a: Enderrock, crim, Desperdicis Clínics, paura, entrevistes, punk-rock, punk, Estraperlo\nDesperdicis Clínics, un dels primers grups de punk en català, torna als escenaris després de més de trenta anys d'inactivitat. Hem parlat amb Toni Largo, baixista i cantant, que ens posa al dia de la vida dels Desperdicis i ens dona la seva opinió sobre l'actualitat, així en termes generals. El quartet de Martorell torna amb una gira de concerts pel territori català, el primer dels quals serà el pròxim 18 de maig a la sala Estraperlo de Badalona.\nPer què heu tornat als escenaris després de tres dècades d'inactivitat?\nEl setembre del 2017 es va fer un homenatge al Sopas, el cantant original de la banda, que havia mort un any abans. Va ser un concert-homenatge en el qual vam tocar molts grups de Martorell i on ens vam reunir els Desperdicis per col·laborar-hi. A més, vam haver d'agafar un nou guitarrista, perquè l'original també havia mort feia uns mesos. En aquesta retrobada als escenaris amb les nostres cançons i el públic de sempre ens ho vam passar molt bé. El públic, des de la primera cançó fins a l'última, no va parar de cantar i quan va acabar l'homenatge, que en principi era l'únic retrobament del grup, vam decidir que això no podia quedar aquí.\nCom afronteu aquesta nova etapa sense dos dels integrants originals i amb un nou component?\nEvidentment, trobes a faltar la gent que ja no hi és, però les coses són com són i no podem fer-hi res. La gran decisió que vam prendre va ser no substituir el Sopas, perquè era un personatge insubstituïble i vam decidir que entre nosaltres cantaríem totes les cançons, com a homenatge a ell. Hem perdut molts companys durant tots aquests anys, i per tant aquesta tornada a la carretera és un petit homenatge a tots ells.\nUna de les vostres senyes d'identitat eren les vostres lletres irreverents contra la societat i la política. Creieu que segueixen sent vigents després de més trenta anys?\nMoltes de les lletres de les nostres cançons són més vigents ara que als anys 80. A la nostra època, tothom cantava el que li donava la gana i no passava res. Des de llavors hem perdut molt en matèria social, laboral i d'expressió. Per això el punk és més vigent ara que mai. Els Desperdicis veiem la situació actual amb pessimisme i preocupació per haver perdut molts drets i llibertats que havien conquerit els nostres pares i avis.\nLa lluita és la mateixa, però vosaltres teniu trenta anys més. Com l'enfoqueu des de la maduresa?\nHan passat més de tres dècades però l'essència és la mateixa. Desperdicis seguim pensant el mateix i tenim la mateixa mala llet. Amb vint anys tens més energia i estàs més sonat, però la rebel·lia és la mateixa. La gran diferència positiva és que els Desperdicis del 2019 són molt més madurs musicalment.\nAquesta maduresa musical es veu reflectida en els nous temes que esteu preparant per a la gira?\nLa temàtica és la mateixa: la crítica social. Les lletres i les melodies estan més elaborades i som més bons músics, però l'ona punk es manté intacta. Els integrants de Desperdicis hem seguit tocant tots aquests anys, amb altres grups, i això és un pòsit que tenim. Pensem que es veurà reflectit en els nous temes que hem compost.\nEls últims anys ha aparegut una nova fornada de punk català, amb grups com Crim o Paüra. Què opineu d'aquesta nova onada?\nEns agrada molt. Aquí a Catalunya el punk sempre ha estat molt minoritari i és una bona notícia que avui dia segueixin sortint grups del nostre estil. A la nostra època érem dels pocs grups que fèiem punk en català, en canvi el País Basc tenia una gran oferta de bandes, com ara Eskorbuto o La Polla Records... Al País Basc se'ls va donar més espai que aquí. A Catalunya se'ns va silenciar bastant, el món convergent no anava a favor nostre, no els interessava el punk català. Nosaltres som i érem irreverents i impresentables. Ens van intentar fer alguna entrevista a Catalunya Ràdio però ja van veure com érem i es van acollonir.\nQuina rebuda espereu de la gira?\nEstem molt il·lusionats, hem tingut una gran rebuda a les xarxes. A més, ens ha sorprès molt que gran part de la gent que ens segueix actualment són persones que no ens havien vist en directe per qüestions d'edat. Actualment, la franja d'edat que ens escolta és gent de 25 a 45 anys, i l'última actuació dels Desperdicis va ser a principi del 1988. Això ens motiva, perquè a part de la vella escola que no ens oblida hi haurà molta gent que no ens haurà vist mai i que ve a escoltar i gaudir de les nostres cançons.\nDesperdicis Clínics tornen als escenaris el 18 de maig a la sala Estraperlo de Badalona Foto: Oriol Prat


La Mira organitza el cap de setmana la jornada Miravisions de fotoperiodisme - Premsa Comarcal \nLa Mira organitza el cap de setmana la jornada Miravisions de fotoperiodisme\nÉs la segona edició i se celebrarà a Juneda, les Garrigues\n23.set.2021 10:00 h\nEls propers 24, 25 i 26 de setembre se celebrarà a Juneda (les Garrigues) la 2a edició de la jornada Miravisions de fotoperiodisme organitzada per la publicació associada a l'ACPC La Mira, que reunirà professionals de tot el país amb l’objectiu d’intercanviar coneixements, fer xarxa i millorar la qualitat del fotoperiodisme a Catalunya. Destaquem la participació dels fotoperiodistes Emilio Morenatti, Pilar Aymerich i Jordi Borràs.\nAl llarg dels tres dies de jornada, es duran a terme a Mas Miravall diferents taules rodones, tallers, sessions de networking i s’inauguraran al Complex Cultural de Juneda les exposicions fotogràfiques 'Pilar Aymerich: fotografies d'una època, retrats amb nom propi', 'Catalunya any 0. Veure el virus' i 'El 2020 en imatges: guardonats del Premi Miravisions de Fotoperiodisme'. Totes tres exposicions seran a Juneda fins a finals de novembre i aquesta darrera es traslladarà posteriorment al Palau Robert de Barcelona.\nTambé dissabte 25 de desembre a les 19h a Mas Miravall es durà a terme l’acte de lliurament del Premi Miravisions de Fotoperiodisme, amb la presència dels guardonats.\nPodeu consultar el programa d’activitats complet al web de les jornades.


L’Aula de Teatre de Mataró i l’Escola Municipal de Música comencen el període de preinscripció per al curs 2016-17 - Ajuntament de Mataró\nL’Aula de Teatre de Mataró i l’Escola Municipal de Música comencen el període de preinscripció per al curs 2016-17\nS’ofereixen cursos de teatre, dansa i música per a totes les edats\nL’Ajuntament ha dissenyat aquest any una campanya conjunta de preinscripció de l’ensenyament públic en arts escèniques i música per al curs 2016-17 amb el lema “Fes créixer l’artista que portes dins”. Els cursos de teatre, dansa i música s’ofereixen des de l’Aula de Teatre i des de l’Escola Municipal de Música de Mataró respectivament. La preinscripció comença a partir de divendres 20 de maig.\nEnguany l’escola de teatre i dansa mataronina oferirà 12 cursos de diferents disciplines de les arts escèniques. Els cursos van adreçats a una àmplia franja d’edat, des dels 6 anys als 99 anys, i amb diferents nivells que van des del nivell inicial a cursos especialitzats. Concretament s’oferten 7 cursos de teatre i 2 de dansa que van des d’octubre a juny. Però també hi ha un curs especialitzat per a gent gran i un altre taller d’integració teatral adreçat a persones amb discapacitat intel·lectual en el qual es treballa el cos, la veu, la memòria i la improvisació.\nEnguany s’ofereix un monogràfic d’Improshow, de març a juny, on es treballarà tècniques de l’art de la improvisació.\nLa preinscripció es pot fer fins al 15 de juny a través de la web www.culturamataro.cat. Les matriculacions definitives es faran entre el 27 de juny al 15 de juliol.\nQuant a l’Escola Municipal de Música de Mataró (EMMM), ofereix un ventall de possibilitats per estudiar música que va des de la Música en família per a nadons, la Iniciació per a nens (de 4 a 7 anys), el Programa bàsic per a nens més grans de 8 anys i per a adults o el Programa avançat.\nL’oferta també inclou la preparació per a l’accés al Grau superior de música en algun dels centres de superior de Catalunya (ESMUC, Taller de Músics, Liceu o Jam Session), així com també la Música a mida, per a aquells que volen participar en algunes assignatures, conjunts o cors de l’escola fent un recorregut a mida de les seves necessitats o disponibilitat de temps.\nL’EMMM compta amb 17 conjunts instrumentals i la possibilitat d’estudiar 22 instruments diferents.\nLa preinscripció es pot fer fins al 31 de maig a través de la web www.emmmataro.cat. Les matriculacions es faran del 27 de juny al 22 de juliol.\nL’Aula de Teatre i l’Escola Municipal de Música de Mataró compten amb un sistema de bonificacions. La informació es pot trobar a les diferents pàgines web o en el moment de formalitzar la matrícula.


Kurdistan: el poble de les muntanyes - Ab Origine Magazine\nIbáñez Bercero, N. i Sais, M. (2018) "Kurdistan: el poble de les muntanyes", Ab Origine Magazine, Actualitat(08 Octubre) [en línia].\nConflictes, Guerra, Poble kurd, Política, Revolució\nKurdistan: el poble de les muntanyes\nParlar de la situació actual del poble kurd es fa complicat sense diferenciar els quatre estats en els quals està dividit administrativament en l’actualitat. Turquia, Iraq, Iran, Síria i en menys proporció Armènia són els estats que inclouen dins les seves fronteres territoris històricament habitants per població kurda. En tots ells la seva situació és diferent però en cap cas fàcil. Des de la brutal repressió del règim d’Erdogan a Turquia a una situació de guerra a Síria, passant per una certa autonomia a l’Iraq. Tampoc s’ha de menystenir la molt elevada proporció de població kurda que viu la diàspora, principalment en països europeus. Per tot això, el poble kurd és considerat el poble sense estat més gran del món.\nPer entendre la situació actual del poble kurd és imprescindible conèixer la seva llarga i rica història així com la seva posició geogràfica estratègica. Davant d’això, el primer que cal assenyalar és que el poble kurd actual és el resultat d’una evolució mil·lenària interna en la qual són assimilades una gran varietat d’ètnies i cultures, donant lloc a un conjunt d’origen molt heterogeni. Podem afirmar que els kurds són els habitants natius de les terres que habiten actualment.\nLa posició geogràfica on s’assenta la població kurda és coneguda com el “Creixent Fèrtil”. El territori és una de les claus per entendre la seva evolució històrica com a punt de connexió de tres continents. Es tracta d’una zona delimitada principalment per les grans serralades del Tauros i del Zagros. El seu coneixement d’aquest terreny tan abrupte els ha comportat un avantatge definitiva sobre les grans potències que al llarg dels segles han intentat estendre el seu domini sobre aquesta rica regió. Per entendre aquesta connexió res millor que el vell proverbi kurd: “Els kurds no tenen més amics que les muntanyes”.\nMapa de les regions històricament kurdes Font: Wikipedia\nEs tracta també d’una zona molt rica en recursos, destacant les àmplies reserves de petroli i gas. Aquestes són possiblement les més abundants de la regió i segurament una de les raons principals de la divisió actual del Kurdistan en quatre estats, ja que cada un d’aquests estats, i les potències que hi comercien, no volen renunciar a la seva part del pastís.\nPerò, sens dubte, un dels recursos més importants d’aquesta regió és l’aigua. Per aquestes terres transcorren rius com el Tigris i l’Eufrates, imprescindibles per a entendre la història de la regió, així com alguns dels seus afluents: El Gran Zab, el Habur, el Diyala… El control de les reserves fluvials ha estat i és un element imprescindible per a la supervivència d’aquest poble. Estats com Turquia han utilitzat històricament el seu control sobre el naixement d’alguns d’aquests rius per a tallar-ne el subministrament quan així els ha interessat, perjudicant de forma molt greu els pobles que viuen riu avall, principalment el kurd.\nPoble històric en cerca d’una identitat comuna\nPodem considerar a la població kurda com el poble més antic dels que habiten actualment la regió. La seva arribada a aquesta part del món està documentada milers d’anys abans que altres pobles ben assentats a la zona com els àrabs, els perses o els otomans. És en aquesta zona on s’ha verificat les primeres proves del que coneixem com a revolució neolítica, així com les primeres mostres d’urbanisme i civilització. Tot això ho trobem molt ben documentat en jaciments com Göbleki Tepe o Çatal Höyük.\nAls kurds se’ls considera com un poble d’origen indoeuropeu que s’assentaren a la regió als voltants del segle X aC i als que es creu hereus d’un dels primers grans imperis de la història: l’Imperi Mede.\nDurant l’Edat Mitjana el poble kurd caurà sota dominació islàmica. Fins aquest moment no existia una organització política comuna sinó que era més aviat de caràcter tribal, apareixent en aquesta època els principats autònoms, el caràcter feudal dels quals segueix tenint una gran influència actualment. Es creu que és en aquesta època quan neixen els primers intents conjunts d’independitzar-se del domini estranger. La divisió de les seves terres en dos imperis fortament centralitzats com el persa i l’otomà complica fortament qualsevol intent d’alliberament, patint a partir de llavors una forta repressió cap a tot allò que es considerés kurd.\nFinalitzada la Primera Guerra Mundial, els països aliats (amb l’excepció de Rússia i els Estats Units) firmen un tractat de pau conegut com el Tractat de Sèrves. En aquest acord queda definit la desmembració de l’Imperi otomà i entre altres acords es firma el reconeixement del Kurdistan com a nou Estat.\nL’any 1923, marca un abans i un després per a comprendre la situació actual del poble kurd. Aquest any es firma el Tractat de Lausana que dóna forma a la divisió actual del Kurdistan en quatre estats i enterra definitivament l’anterior Tractat de Sèrves. Aquest tractat és considerat per les kurdes com una gran traïció per part de França i Anglaterra, que cediran al xantatge dels nacionalistes de l’acabada de formada República de Turquia sorgida del descontentament amb l’anterior tractat i governada amb mà de ferro per Mustafa Kemal Atatürk.\nDes de llavors les lluites emancipadores per part del poble kurd s’han anat succeint de forma ininterrompuda. Un dels exemples més clars es va donar l’any 1946 amb la creació al Kurdistan iranià de la República de Mahabad. Aquesta comptava amb un clar suport de la Unió Soviètica però el seu èxit va ser molt limitat, ja que la seva durada va ser de menys d’un any.\nL’any 1978 es funda a Bakur (Kurdistan del Nord, situat al sud-est de l’actual Turquia) el Partit dels Treballadors del Kurdistan (PKK), creat per a dotar d’una identitat nacional i uns valors socials a una societat kurda on encara perviuen valors feudals i tribals. Aquesta organització neix amb l’objectiu de lluitar socialment i políticament pels drets dels kurds, però la repressió i la total negativa del govern turc al diàleg porten al començament dels anys vuitanta a l’inici d’un conflicte armat que dura fins a l’actualitat.\nEl que comença com un moviment d’alliberament nacional identificat amb el corrent marxista-leninista evoluciona durant el tombant de segle cap a un moviment de caràcter llibertari que supera la idea dels estats-nació. Aquest nou paradigma promulgat per Abdullah Ocälän (empresonat des del 1999 a l’illa-presó d’Imrali) quedarà englobat dins el concepte conegut com a Confederalisme Democràtic.\nEl Confederalisme Democràtic, influenciat pel municipalisme llibertari de Murray Bookchin, té com a finalitat la construcció d’una nova societat basada principalment en la democràcia directa, en l’ecologisme i l’alliberament de la dona.\nSituació actual: revolució, guerra i repressió\nDistribució actual de la població kurda Font: The Kurdish Project\nDes de fa uns anys, la creació de municipis autònoms a tot Bakur, ha portat al govern d’Erdogan, qui sempre ha negat la sola existència del poble kurd, a un augment de la repressió que sembla no tenir límits. Les execucions massives, l’assetjament de pobles i les contínues violacions de drets humans contra la població kurda i l’esquerra turca en general són una constant en el dia a dia de la gent. Milers d’alcaldesses, regidores i diputades, moltes d’elles militants del Partit Democràtic dels Pobles (HDP), han estat empresonades.\nL’any 2011 s’inicia el que es coneix com la “Primavera Àrab” que tindrà un fort impacte a Síria. L’aixecament armat contra el govern de Bashar al-Assad i la posterior guerra civil porta a les kurdes de Rojava (Kurdistan de l’Oest, situat al nord de l’actual Síria), a deslligar-se de la tirania governamental que durant anys els hi ha negat pràcticament l’existència, i a declarar la seva Autonomia Democràtica, basada en els principis del Confederalisme Democràtic. Es crea un sistema d’autogovern popular basat en assemblees comunals dividides en pobles, barris i cantons en les que tothom hi pot participar.\nRojava es divideix en aquest moment en tres cantons o regions autònomes: Cizirê, Kobanê i Efrîn. Aquests cantons porten a terme un model d’autoorganització social i política basat en la descentralització i la democràcia directa per a facilitar l’empoderament de tota la població. Cada barri o poble petit es divideix en comunes en les quals són escollides dues persones delegades, un home i una dona, que portaran els problemes/aportacions de cada comuna a un òrgan municipal que s’encarregarà d’escollir les seves representants davant de l’assemblea que agrupa els tres cantons, per a decidir sobre qüestions que incumbeixin a tota Rojava, anomenada des del 2016 Federació Democràtica del Nord de Síria.\nTot i l’ambient revolucionari que s’hi respira, no s’ha d’oblidar que el poble kurd de Rojava es troba de ple al mig d’una guerra que dura ja més de set anys. La irrupció del Daesh obliga al poble kurd a organitzar-se en l’autodefensa contra aquest grup salafista, recolzat militar i econòmicament entre altres pel govern turc, que busca l’extermini total dels que ells consideren com a infidels, entre els que evidentment s’inclou el poble kurd. Aquesta autodefensa es porta a terme per part de les Unitats de Protecció Popular (YPG) i les Unitats de Defensa de la Dona (YPJ), aquesta última íntegrament formada per dones.\nLa revolució de Rojava preocupa greument al govern autoritari turc comandat per Recep Tayip Erdogan. La seva obsessió perquè aquest moviment democràtic no s’expandeixi dins les fronteres estatals turques va trobar el seu punt culminant amb la invasió del cantó d’Efrîn a començaments d’aquest any 2018. Des d’aquest moment, aquest cantó es troba ocupat per tropes turques i milícies rebels afins, expulsant de forma sistemàtica als kurds de les seves terres.\nDefinició gràfica de la col·laboració del govern turc amb Daesh per a la invasió d’Efrîn. Font: Cartoon Movement\nBashur (Kurdistan del sud, a l’Iraq) és probablement la regió kurda amb una autonomia més palpable, tot i que lluny dels principis democràtics de Bakur i Rojava. El 2005, en plena ocupació nord-americana, es crea el Govern Regional del Kurdistan, dependent del govern de Bagdad i des de la seva creació governat per les famílies oligàrquiques dels Barzani i els Talabani. Abans d’això, la població kurda va sofrir greus intents de genocidi per part del govern de Sadam Hussein.\nEl 2017 se celebra un referèndum d’independència en aquesta regió on l’opció independentista guanya per àmplia majoria. No obstant això, la incapacitat dels dos partits que es reparteixen el poder i l’abandonament dels països que fins ara recolzaven aquest govern autònom porta, no només a no aconseguir la independència, sinó a la pèrdua dels territoris conquerits a Daesh per part dels peshmergues (braç armat del govern) que seran ocupats pel govern de Bagdad.\nPer últim, cal destacar la situació actual a Rojhelat (Kurdistan de l’est, a l’Iran). Aquesta és potser la regió més invisibilitzada i on la repressió diària cap a les kurdes no deixa de créixer. El partit per una Vida Lliure (PJAK), proper a les idees del Confederalisme Democràtic, fa anys que porta a terme accions socials i armades contra el govern dels aiatol·làs, com a resposta al règim repressiu que cada any no dubta en executar un nombre més alt d’activistes kurdes. En els últims mesos s’ha intensificat la violència estatal contra la població kurda, incloent-hi bombardejos a territori de l’actual Iraq.\nCom ja hem vist, és difícil endevinar quin serà el futur més pròxim per a la població kurda, però sens dubte el pas d’una lluita únicament per a l’alliberament nacional a una lluita per una revolució global no deixarà indiferent a cap de les potències mundials amb grans interessos a la zona i ens farà estar ben atents al que passa en aquesta regió del món. Amb el final de la guerra a Síria, molt probablement el poble kurd ja no sigui tan útil com a carn de canó per a països com els Estats Units, que no dubtaran en trencar la seva suposada aliança amb Rojava i fer-li el joc a l’estat turc. Tot i això, la pràctica revolucionària que es viu a Rojava i que ja s’ha estès per la resta del Kurdistan, té una gran potencialitat per a no quedar-se en aquesta reduïda zona del món, sinó que les idees que des d’allà promulguen poden ser vàlides per a la resta del planeta.\nActivista de mena, historiador i politòleg de formació universitària. Formo part d’Azadî-Plataforma amb Solidaritat al poble kurd des de fa uns anys.\n(Barcelona, 1991). Graduat en Geografia i Història per la UNED. Màster en Cultura i Pensament dels Poble Negres. Col·laboro actualment en mitjans com La Directa o Descifrando la Guerra. Apassionat per la història del sud global i els seus pobles.\n1977, quan les dones ja van dir que NO


P4P | QUÈ SIGNIFICA P4P? - TERMES I DEFINICIONS\nQuè significa P4P?\nP4P significa 'Imatges per a prova', 'Lliura per lliura' o 'Participació proactiva del proveïdor per a P2P'.\nImatges per a la prova\nL'abreviatura P4P s'utilitza sovint entre amics com un repte de bon humor per a una actualització d'estat a les xarxes socials. P4P és una sol·licitud o demanda de proves fotogràfiques i significa que el remitent no creu una reclamació feta pel destinatari. Entre amants, P4P sol implicar que el remitent no confia en la seva parella i vol que demostrin que és on diuen estar. Quan s'utilitza durant converses en línia sexualment explícites, P4P és una sol·licitud de prova pictòrica que el destinatari està fent el que diu que està fent (p. ex., assegut nu o estirat al llit).\n'Pictures For Proof' també s'abreuja com a PFP.\nLliura per lliura\nL'abreviatura P4P també s'utilitza habitualment per comparar el valor d'elements de diferents pesos. Al Regne Unit, on la moneda és la lliura esterlina, sovint s'utilitza P4P per comparar el preu dels articles venuts en pes. Tanmateix, de manera més àmplia, P4P s'utilitza en esports de combat per comparar lluitadors entre classes de pes. En aquest context, P4P és un judici subjectiu sobre els mèrits de cada lluitador, amb la idea de determinar qui guanyaria si els lluitadors fossin de la mateixa mida.\nParticipació proactiva del proveïdor per a P2P\nEn el context de compartir fitxers en línia, P4P és un protocol dissenyat per millorar l'ús de l'ample de banda disponible en una xarxa P2P (Peer To Peer). P4P funciona reduint el volum de trànsit seleccionant de manera intel·ligent els companys per optimitzar l'eficiència de l'encaminament.\nPrimera definició per a P4P\nP4P significa 'Imatges com a prova'. Aquesta és la definició més comuna de P4P a Snapchat, WhatsApp, Facebook, Instagram, TikTok i Twitter.\nDefinició: Imatges per a la prova\nSegona definició per a P4P\nP4P també significa 'lliura per lliura'. Aquesta és una altra definició comuna de P4P a Snapchat, WhatsApp, Facebook i Twitter.\nDefinició: Lliura per lliura\nTercera definició per a P4P\nP4P també significa 'Participació proactiva del proveïdor per a P2P':\nDefinició: Participació proactiva del proveïdor per a P2P\nImatge per a P4P\nQuan escric P4P , vull dir això:\nP4P també significa 'Imatges per a prova' i 'Participació proactiva del proveïdor per a P2P'.\nExemples de P4P en oracions\nAquests són exemples de P4P que s'utilitza en converses:\nNeil: Vaig tenir una cita amb Nicky ahir a la nit.\nBill: De cap manera!P4P!\n(Aquí, P4P significa 'Imatges per a prova').\nNina: Ali va ser el millor boxejador de tots els temps.\nBob: Però,P4P, Sugar Ray Leonard va ser definitivament el millor lluitador.\n(Aquí, P4P significa 'Lliura per lliura').\nNick: La meva connexió a Internet és tan deficient que no puc transmetre res P2P.\nBert: Hauries de poder utilitzar aP4P, xarxa. Faré una ullada.\n(Aquí, P4P significa 'Participació proactiva del proveïdor per a P2P').\nUna mirada acadèmica a P4P\nP4P es defineix com un terme cibernètic perquè alguns dels seus caràcters s'utilitzen com a substituts de lletres. La majoria de termes cibernètics es van introduir per reduir el nombre de pulsacions de tecles necessàries per escriure la paraula, però des de l'arribada dels missatges de text predictius i els teclats als dispositius mòbils, aquesta eficiència no s'acostuma a requerir.\nAbans de l'era digital, potser hauríem dit 'Imatges per a prova' o 'Lliura per lliura' en lloc d'utilitzar l'abreviatura P4P.\nLa frase 'Participació proactiva del proveïdor per a P2P' òbviament no existia abans de l'era digital.\nÚs de números en textos\nAquest vídeo mostra les diferents maneres en què s'utilitzen els números a 'parlar el text':\nExemple de P4P utilitzat en un text\nsb diccionari urbà\nsignificat de jit\nquè significa ns al text\nquè significa ata\nsignificat d'ànec batut


Ajuntament des Castell - Es Castell acull la segona edició de la fira dedicada als animals de companyia\nEs Castell acull la segona edició de la fira dedicada als animals de companyia\nEl proper cap de setmana se celebrarà al municipi la segona edició de la Fira Es Castell, un esdeveniment d'àmbit insular dedicat als gossos i animals de companyia en general.\nA partir de les 10 del matí del proper dissabte 12 i fins el diumenge 13 de novembre a les 14 hores es duran a terme desfilades, tallers, demostracions i un concurs infantil que consistirà en què els nens / es dibuixin la seva mascota.\nLa primera activitat es durà a terme desda el mateix instant en què s'inauguri la fira, a les 10 hores del matí del dissabte 12 de novembre, amb el concurs "dibuixa la teva mascota", una iniciativa patrocinada per la Boutique Bichos i que es celebrarà fins a les 11 hores del diumenge 13 de novembre. Els tres primers classificats obtindran un premi que consistirà en una sessió de spa per a gossos o un val pel mateix valor si la mascota no és un gos, una caixa de dieta yum (alimentació natural per a mascotes) i un iglú per a mascotes o un val pel mateix valor si l'animal no cap en el mateix.\n- 10 hores: Inauguració de la Fira i inici del concurs infantil "dibuixa la teva mascota".\n- 12 hores: Exhibició Agility Alaior\n- 19 hores: Desfilada de gossos amb música i llums de passarel·la. Les mascotes participants lluiran l'estilisme i els pentinats elaborats pels experts en perruqueria animal de la Boutique Bichos.\n- 10 hores: Continuació del concurs infantil "dibuixa la teva mascota" fins a les 11 hores.\n- 11 hores: El jurat del certamen escollirà els guanyadors.\n- 12 hores: Lliurament dels premis als tres primers classificats d'aquest concurs.\n- 13 hores: Exhibició d'Agility Migjorn.\nEs tracta d'una iniciativa de l'Àrea de Comerç de l'Ajuntament des Castell la primera edició es va celebrar l'any passat i que se celebrarà de nou el proper cap de setmana a la carpa situada a la Plaça Esplanada. Hi col·laboren diverses empreses, associacions, clubs i entitats com Clínica Veterinària Rafael Coll, Tararó Músics & Esdeveniments, Protectora d'Animals de Maó, Ca'n Rotger, Club Agility Migjorn, Cats in Need Menorca, Ajuda Animal Menorca, Bichos, Protectora Menorca, Megasound i Club Agility Alaior.\nL'Ajuntament de la localitat anima a tots els menorquins i turistes a visitar la segona fira dedicada a les mascotes que se celebra a l'illa i a gaudir de les activitats previstes.\nCartell II Fira Es Castell 2016


JovA Hotel El Campello Espanya - Ofertes d'hotels amb els MILLORS DESCOMPTES EN LÍNIA\nHabitació per a 2 persones amb vista al mar i balcó - Habitació\nSant Pere, 39, El Campello Centre, El Campello, Espanya, 03560 - Excel·lent ubicació - Veure al mapa\nMés informació sobre JovA Hotel\nBen posicionat a Bedburg, JovA Hotel és un lloc ideal d'inici d'excursions a El Campello. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nJovA Hotel ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, restaurant.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a JovA Hotel.\nCal que informeu el JovA Hotel de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Barranquisme al Freser inferior\nActivitats familiars a Girona (24)\nActivitats per singles a Girona (2)\nAventures a la mar a Girona (14)\nExcursions a Girona (14)\nGrups escolars a Girona (5)\nLloguer de Velers a Girona (6)\nSenderisme a Girona (14)\nTrekking a Girona (4)\nEl barranquisme o descens de barrancs a Girona és una activitat esportiva que combina natura i esport i consisteix en seguir el curs d'un riu o torrent a través d'un barranc, combinant natació, escalada i espeleologia. Durant el recorregut del barranc es troben salts, tobogans, túnels aquàtics i piscines naturals.\nEl barranquisme a Girona combina diferents tècniques com el ràpel, la natació, la grimpada o els salts. Les empreses que ofereixen les seves ofertes de descens de barrancs a Propostes.com acompanyen als participants durant tot el recorregut amb guies experts en barranquisme.\nEl descens de barrancs a Girona és una activitat que es pot fer en família i així viure aquesta emocionant activitat amb la companyia dels fills i convertir l'experiència en un aprenentatge per superar petites dificultats que acaben sent molt divertides.


L'INCIDENT DE JÓDAR | BLOC D'EN FRANCESC PUIGCARBÓ\nL'INCIDENT DE JÓDAR\nFrancesc Puigcarbó 24.5.17 1 comentari\nL'Audiència Provincial de Jaén va condemnar a tres anys i mig de presó i 1.800 euros de multa a Andrés Bódalo, regidor de Jaén en comú a la capital jiennense, responsable del Sindicat Andalús de Treballadors (SAT) a la província i membre de Podem. El Tribunal el va considerar culpable d'un delicte d'atemptat i una falta de lesions per l'agressió a l'ex tinent d'alcalde del municipi de Jódar. Els fets es remunten a setembre de 2012, data en què membres del SAT mantenien una tancada reivindicatiu a la Casa de la Cultura de Jódar. El dia 27, els jornalers van traslladar la seva protesta a la plaça situada davant de l'Ajuntament, on havien acudit a declarar diversos companys en relació amb un expedient sancionador per incompliment d'una ordenança municipal.\nD'acord amb els jutges, s'estava desenvolupant "per vies pacífiques" una asseguda en què participaven unes "60 o 70 persones" fins que va aparèixer el llavors tinent alcalde, Juan Ibarra, que tornava al Consistori després de sortir a prendre un cafè.\nLlavors, diversos dels manifestants "es van abalançar sobre el regidor, arraconant-lo contra la paret, a escassos metres de l'entrada de l'Ajuntament, sent colpejat amb els punys per Andrés Bódalo i F.J. Angulo, i rebent diverses puntades de peu" per part de dos dels processats. I per això, només per això a Andrés Bódalo li van caure tres anys i mig de presó, collons amb la justícia, ja li està bé a Bódalo, en comptes de donar-li cops de puny al tinent d'alcalde del seu poble, havia d'haver robat i robat molt, li hagués sortit més barat i segur que ara estaria en llibertat, o segurament seria ell el tinent d'Alcalde. A la presó hi hauria d'anar poca gent, per que no és la solució, ans al contrari, i per pegar a un altre encara menys, hi ha altres maneres de pagar per haver fet mal fet, treballs socials, la multa, o la reconciliació amb l'agredit, però la presó, tres anys i mig a la presó, em sembla desmesurat i injust.\nBódalo, ha sortit de presó per a gaudir del seu primer permís penitenciari de tres dies després de romandre 419 dies a la presó. Ho ha fet acompanyat per unes 200 persones, entre elles familiars, amics i responsables del SAT que s'han donat cita a les portes de presó per rebre'l al crit de "Andres, llibertat".\nLes primeres paraules de Bódalo han estat per assegurar que els 419 dies que ha estat a la presó des del seu ingrés el 30 de març de 2016 li han servit per a "reflexionar molt" i per convèncer-se que "és el moment que la ciutadania sigui valenta, encara que tinguem un risc, que és entrar a la presó". Tanmateix ha insistit que ell no suposa cap risc perquè "jo no sóc un perill per a aquesta societat".\nPer això, ha al·ludit a la necessitat de comptar amb "homes i dones valents per sortir al carrer sense cap tipus de violència per dir-los clarament fins aquí heu arribat". Ha recordat que a Jódar, el seu poble, hi ha un 80 per cent d'atur i en aquests moments hi ha 3.000 persones que han hagut de marxar a Navarra per treballar en l'espàrrec i "quan sortim al carrer a reivindicar ens diuen que som violents "però" violents són els que han fet possible que la nostra gent s'hagi d'anar d'Andalusia, que són milers i milers de joves". Bódalo ha acabat la seva intervenció assegurant que està convençut que finalment a Espanya "es farà justícia" perquè històricament "gràcies a la gent que va donar la cara va haver llibertat, treball, convenis ... ho va fer la gent, al carrer, a la lluita". Hauria de treure's aquesta idea del cap, ja ho deia Ignatius G.Reilly: el sistema ens ha guanyat la partida, la prova és que Bódalo va ser condemnat a tres anys i mig de presó, i per exemple Blesa o Rato, NO!.\nTot Barcelona 24 de maig, 2017


La digitalització industrial i l’automatització dels processos en les indústries ha donat lloc a un mercat laboral nou i desconegut alhora. Aquest ha d’evolucionar a la mateixa velocitat que ho fa la tecnologia i ara el repte és adaptar els nous perfils professionals a les demandes del sector industrial.\nÉs per això, que a Advanced Factories et donem l’oportunitat de participar a la cinquena edició del Talent Marketplace, un espai per aprofundir sobre els nous perfils professionals i la captació de talent per cobrir nous llocs de treball relacionats amb la Indústria 4.0.\nEl dijous 10 de juny, Advanced Factories obre les seves portes a estudiants d’últim curs de graus tècnics, enginyeries i formacions professionals relacionades amb el sector industrial amb l’objectiu que aquests alumnes que molt aviat entraran al mercat laboral puguin conèixer de la mà dels experts en recursos humans i selecció de personal quines habilitats se’ls exigirà i quines oportunitats laborals ofereixen les diferents indústries.\nSi esteu interessats en participar, podeu aconseguir invitacions en aquest enllaç